
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 200 
din 27 noiembrie 2014
privind repartizarea în regim de închiriere a unei locuinţe din fondul locativ, respectiv 
extinderea unei locuinţe din acelaşi fond locativ 

Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 24613/12.11.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere prevederile Legii nr. 114/1996, legea locuinţei, republicată, cu modificările şi completările ulterioare; 

Având în vedere prevederile Normelor metodologice pentru punerea în aplicare a prevederilor Legii nr. 114/1996, aprobate prin Hotărârea Guvernului nr. 1275/2000, cu modificările şi completările ulterioare;

Având în vedere prevederile art. 1777 – 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere adresele S.C. Apă Termic Transport S.A. nr. 2037/15.10.2014 şi nr. 2231/11.11.2014, înregistrate la Municipiul Sighişoara sub nr. 22737/22.10.2014, respectiv nr. 24420/11.11.2014, cu referire la locuinţele libere, aflate în administrarea acestei societăţi şi care pot fi repartizate în regim de închiriere, respectiv locuinţa situată în Municipiul Sighişoara, str. Horea Teculescu nr. 28, compusă din una cameră, în suprafaţă de 12 mp. şi locuinţa situată în Municipiul Sighişoara, Cartier Rora nr. 15, compusă din una cameră, în suprafaţă de 7,5 mp.; 

Având în vedere procesul verbal al Comisiei sociale de analiză pentru repartizarea locuinţelor din fondul locativ, destinate închirierii, cu excepţia locuinţelor pentru tineri, construite prin Agenţia Naţională pentru Locuinţe, din data de 17.11.2014, înregistrat sub nr. 25069/2014, prin care se repartizează în regim de închiriere, locuinţa situată în Municipiul Sighişoara, str. Horea Teculescu nr. 28 şi se aprobă extinderea locuinţei deţinute în regim de închiriere de familia Duţi Valer, situată în Municipiul Sighişoara, Cartier Rora nr. 15, asupra camerei în suprafaţă de 7,5 mp., din acelaşi imobil, care este disponibilă;

Având în vedere Raportul de specialitate al Direcţiei Administrarea Patrimoniului, înregistrat cu nr. 24612/12.11.2014, cu propunerea de repartizare în regim de închiriere a locuinţei situată în Municipiul Sighişoara, str. Horea Teculescu nr. 28 şi extinderea locuinţei deţinute în regim de închiriere de familia Duţi Valer, situată în Municipiul Sighişoara, Cartier Rora nr. 15, asupra camerei în suprafaţă de 7,5 mp., din acelaşi imobil, care este disponibilă, îndeplinindu-se prevederile legale;
Având în vedere avizele favorabile ale tuturor comisiilor pe domenii de specialitate;
În baza art. 36 alin. (2) lit. ,,c”, alin. (5) lit. ,,b”, alin. (6) lit. ,, a”  pct. 17 şi alin. (9), art. 45 alin. (3), art. 115 alin. (1) lit. ,,b” şi a art. 123 din Legea nr. 215/2001, Legea administraţiei publice locale, republicată, cu modificările şi completările ulterioare,
H O T Ă R Ă Ş T E:
Art. 1. Se aprobă repartizarea în regim de închiriere a locuinţei, situată în Municipiul Sighişoara, str. Horea Teculescu nr. 28, compusă din una cameră, în suprafaţă de 12 mp., familiei Salanţi Damaschin Alin. 

Art. 2. Se aprobă extinderea locuinţei deţinute în regim de închiriere de familia Duţi Valer, situată în Municipiul Sighişoara, Cartier Rora nr. 15, asupra camerei, în suprafaţă de 7,5 mp., din acelaşi imobil, care este disponibilă.

Art. 3. Cu ducerea la îndeplinire a prevederilor prezentei hotărâri se încredinţează Primarul municipiului, personalul Compartimentului Spaţiu Locativ din cadrul aparatului de specialitate al acestuia şi S.C. Apă Termic Transport S.A.

Art. 4. Prin grija d-nei Bizo Anca, Secretar al Municipiului Sighişoara, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro.
PREŞEDINTE DE ŞEDINŢĂ,

  

         Perţe Dan  

  Contrasemnează/Avizat pentru legalitate

           SECRETAR,



             Anca Bizo
Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  1 ex. Direcţia Administrarea Patrimoniului ;

  1 ex. Compartimentului Spaţiu Locativ;
  3 ex. S.C. Apă Termic Transport S.A.
11 ex. 
A.B./G.V.
